૧૯ર૬માં ચટ્ટો-નેહરુ બર્લિનમાં મળ્યા, મિત્રો બન્યા ૧૯૩૦ સુધી આ સાતત્ય રહ્યું નેહરુ-પરિવારની સાથે પણ ગાઢ સંબંધ બંધાયો. કૃષ્ણા (નેહરુના બહેન) લખે છેઃ ‘ચટ્ટો જેવો “Gentle, charming and one of the most lovable” બીજો જોયો નથી. જવાહરલાલ પાક્કા કમ્યુનિસ્ટ થાય એવી પેરવી આ સંગઠનના કેટલાકે શરૃ કરી પણ ચટ્ટોએ તેમને બચાવી લીધા. નેહરુએ મદ્રાસના કૉંગ્રેસ અધિવેશનમાં લીગ અગેઈન્સ્ટ ઈમ્પિરિયાલિઝમ અને કૉંગ્રેસના સંયુક્ત સંગઠન બનાવવા માટે પ્રયાસ કર્યો, પ્રસ્તાવ લાવ્યા પણ ગાંધીજીએ તેને ઉતાવળિયું પગલું ગણાવ્યું. નેહરુએ ‘ઈન્ડિપેન્ડન્ટસ ઓફ ઈન્ડિયા લીગ’ નીચે સ્થાપના કરી હતી પણ નેતાજી સુભાષચંદ્રે ત્રિપુરી કૉંગ્રેસ પછી નેહરુને લખેલા પત્રમાં ‘કોઈપણ મુદ્દે દૃઢ રહેવાને બદલે હાલકડોલક’ રહેવાનો નહેરુનો સ્વભાવ હતો. ચટ્ટોએ તો ભારતમાં આઝાદીની ક્રાંતિ માટે ઘણાં સૂચન કર્યા પણ… વિઠ્ઠલભાઈ પટેલ ‘નેહરુમાં રહેલા’ ઈધર-ઉધર સ્વભાવને બરાબર જાણી ગયા હતા. કમ્યુનિસ્ટોએ તે સમયના મોતીલાલ નેહરુ, જવાહરલાલ, સુભાષચંદ્ર અને ગાંધીજીને સામ્યવાદ વિચારથી અલગ બૂર્ઝવા ગણાવ્યા. આ વિધાન મેરઠ-ષડયંત્ર કેસમાં સરકારી વકીલે જ કર્યું! દસમી કમ્યુનિસ્ટ ઈન્ટરનેશનલે કૉંગ્રેસથી છૂટાછેડા લઈ લીધા અને અલગ સામ્યવાદી પક્ષ ભારતમાં કામ કરે તેવું સૂચવ્યું.